stanford-oval/wikipedia huggingface dataset:
สุนีรัตน์ เตลาน
ประวัติ

สุนีรัตน์ เตลาน เป็นพี่ ชยาภรณ์ ปิยะอุย พันโท วรพงษ์ ปิยะอุย นายสมพจน์ ปิยะอุย และท่านผู้หญิงชนัตถ์ ปิยะอุย เป็นน้องสาว นางสุภา ยุธานหัส ผู้ก่อตั้งโรงแรมดุสิตธานี เธอเป็นนักธุรกิจซึ่งเป็นเจ้าที่ดินและเศรษฐินีผู้มั่งคั่ง เคยเป็นเจ้าของโรงแรมรามาทาวเวอร์ นางสุนีย์รัตน์ เตลาน สมรสกับ นายบุญคลี ศรีปลั่ง
นางสุนีย์รัตน์ เรียนที่โรงเรียนชินหมิน และโรงเรียนมาแตร์เดอีวิทยาลัย
สุนีรัตน์ เตลาน เป็นนักการเมืองที่เคยได้รับเลือกตั้งเป็นสมาชิกสภาผู้แทนราษฎรถึง 3 จังหวัด  คือ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 ที่จังหวัดนครสวรรค์ การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 ที่จังหวัดระนอง และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ‎ ที่จังหวัดร้อยเอ็ด ซึ่งในครั้งนั้นได้รับการกล่าวถึงว่าเป็นการเลือกตั้งที่ใช้เงินซื้อเสียงอย่างแพร่หลาย หรือที่รู้จักกันว่า โรคร้อยเอ็ด
ในเดือนพฤศจิกายน พ.ศ. 2517 นางสุนีรัตน์ ได้ก่อตั้งพรรคการเมืองขึ้น โดยใช้ชื่อว่า "พรรคแผ่นดินไทย" และดำรงตำแหน่งหัวหน้าพรรค นำทีมสมาชิกลงสมัครรับเลือกตั้งเป็นสมาชิกสภาผู้แทนราษฎร จนได้รับเลือกตั้ง 2 ที่นั่ง คือ นางสุนีรัตน์ เตลาน และนายมานิต อุทธิเสน จากจังหวัดศรีสะเกษ
นางสุนีรัตน์ เป็นหนึ่งในแกนนำผู้ก่อตั้งสมาคมมิตรภาพไทย-ลาว และดำรงตำแหน่งนายกสมาคมกิตติมศักดิ์เป็นคนแรกของสมาคม
นางสุนีรัตน์ มีบุตร 2 คน คนหนึ่งเป็นนักการเมืองและนักธุรกิจ คือ ธเนศ เตลาน สมาชิกสภาผู้แทนราษฎรไทย ชุดที่ 12 และ สมาชิกสภาผู้แทนราษฎรไทย ชุดที่ 15 สมรสกับ นางสาว นุชนารถ อมาตยกุล นาย ตรีทิพย์ เตลาน ประธานกรรมการ บริษัท เฮสโกฟู้ด สมรส กับ นางสาว วารุณี แสงศิรินาวิน นางสาวไทย พ.ศ. 2512
ในพิธีสวดพระอภิธรรม พ.ต.ท. ทักษิณ ชินวัตร และ พจมาน ดามาพงศ์ ได้เดินทางมาร่วมงาน
พระบาทสมเด็จพระมหาภูมิพลอดุลยเดชมหาราช บรมนาถบพิตร โปรดเกล้าโปรดกระหม่อมให้จัดงานพระราชทานเพลิงศพ ในวันที่ 28 กันยายน พ.ศ. 2538 ณ เมรุวัดธาตุทอง
เครื่องราชอิสริยาภรณ์

พ.ศ. 2518 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2504 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
เขื่อนกระเสียว

Dam in อำเภอด่านช้าง จังหวัดสุพรรณบุรี
| เขื่อนกระเสียว |
| --- | --- |


ชื่อทางการ: เขื่อนกระเสียว
ที่ตั้ง: อำเภอด่านช้าง จังหวัดสุพรรณบุรี
เริ่มก่อสร้าง: 2515
เปิดดำเนินการ: 2524
ผู้ดำเนินการ: กรมชลประทาน
เขื่อนและทางน้ำล้น
ปิดกั้น: ห้วยกระเสี่ยว
ความสูง: 32.5 เมตร
ความยาว: 4,250 เมตร
ความกว้าง (ฐาน): 8 เมตร
อ่างเก็บน้ำ
ปริมาตรกักเก็บน้ำ: 240 ล้านลูกบาศก์เมตร
พื้นที่ผิวน้ำ: 35 ตารางกิโลเมตร
เขื่อนกระเสียว เป็นเขื่อนดินที่ยาวเป็นอันดับสองของประเทศไทย รองจากเขื่อนป่าสักชลสิทธิ์ เขื่อนแห่งนี้กั้นลำห้วยกระเสียวตั้งอยู่ที่ บ้านนาตาปิ่น หมู่ที่ 3 ตำบลด่านช้าง อำเภอด่านช้าง จังหวัดสุพรรณบุรี ในพื้นที่โครงการส่งน้ำและบำรุงรักษากระเสียว กรมชลประทาน
ข้อมูลเขื่อน

ยาว 4,250 เมตร
สูง 32.5 เมตร
ความกว้างที่สันเขื่อน 8 เมตร
พื้นที่ผิวน้ำ 35 ตารางกิโลเมตร
ปริมาตรน้ำเก็บกัก 240 ล้านลูกบาศก์เมตร ที่ระดับ +87.00 เมตร รทก.
ปริมาตรสูงสุด 390 ล้านลูกบาศก์เมตร ที่ระดับ +90.64 เมตร รทก.
การใช้ประโยชน์

ใช้ในการเกษตรกรรมของโครงการส่งน้ำและบำรุงรักษากระเสียว
เป็นพื้นที่ประมง
เป็นแหล่งท่องเที่ยว
แหล่งข้อมูลอื่น

14°50′42″N 99°38′17″E﻿ / ﻿14.845°N 99.638°E﻿ / 14.845; 99.638
แผนที่และภาพถ่ายทางอากาศของ เขื่อนกระเสียว
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย
| ด ค กเขื่อนในประเทศไทย แบ่งตามหน่วยงานรับผิดชอบ |
| --- | --- |
การไฟฟ้าฝ่ายผลิตฯ:  ภูมิพล  สิริกิติ์  ศรีนครินทร์  วชิราลงกรณ  สิรินธร  จุฬาภรณ์  อุบลรัตน์  รัชชประภา  แม่งัดสมบูรณ์ชล  แม่ปิงตอนล่าง  แม่จาง  ห้วยกุ่ม  ปากมูล  บางลาง  ท่าทุ่งนา  แก่งกระจาน 
กรมชลประทาน:  แม่กวงอุดมธารา  สบกาย  กีด  กิ่วคอหมา  กิ่วลม  แจ้ห่ม  แม่ตุ๋ย  แควน้อยบำรุงแดน  นเรศวร  กำแพงเพชร  คลองขลุง  คลองโพธิ์  ทับเสลา  เจ้าพระยา  พระรามหก  ป่าสักชลสิทธิ์  กระเสียว  แม่กลอง  สมอปูน  ขุนด่านปราการชล  นครนายก  พระปรง  บางปะกง  ลำพระยาธาร  พระสทิง  คลองสิยัด  ประแสร์  พลวง  ปราณบุรี  แก่งกรุง  คลองประ  พนม  ลำพูน  คลองนุ่น  สินปุน  จันดี  ลำปัง  บ้านกรงปินัง  บ้านคูระ  สายบุรี  คลองชี  ห้วยยอด  ลำตะคอง  ลำพระเพลิง  ลำมูลบน  ลำแซะ  ลำนางรอง  ลำชีน้อย  น้ำมูล  ห้วยสำราญล่าง  ห้วยละห้า  ลำโดมใหญ่  ลำพังชู  ลำเสียวน้อย  ลำเสียวใหญ่  ลำเดา  น้ำเชิญ  ลำชีบน  ลำชีสอง  หนองละหาน  ลำปาว  ห้วยสายบาตร  น้ำเลย  ห้วยหลวง  ห้วยหลวงตอนล่าง  ห้วยเสนง  หนองหานกุมภวาปี  น้ำอูน  น้ำพุง  ห้วยบางทราย  ราษีไศล  ห้วยตาเกาว์ใหม่ 
กรมพัฒนาพลังงานทดแทนฯ:  คิรีธาร  คลองทุ่งเพล ทุ่งเพล  บ้านพลวง 
↑  "เขื่อนกระเสียว  (จังหวัด สุพรรณบุรี)". องค์การบริหารส่วนตำบลห้วยขมิ้น.
↑  "เขื่อนกระเสียว". thai.tourismthailand.org. สืบค้นเมื่อ 2025-03-02.
↑  "เขื่อนกระเสียว". web.rid.go.th. คลังข้อมูลเก่าเก็บจากแหล่งเดิมเมื่อ 2020-08-11. สืบค้นเมื่อ 2025-03-02.
คาบสมุทรโบโซ

ตำแหน่งของคาบสมุทรโบโซ
ภาพถ่ายดาวเทียม
คาบสมุทรโบโซ (ญี่ปุ่น: 房総半島; โรมาจิ: Bōsō-hantō) เป็นคาบสมุทรในจังหวัดชิบะ บนเกาะฮนชู ตั้งอยู่ทางทิศตะวันออกของอ่าวโตเกียว แบ่งอ่าวโตเกียวออกจากมหาสมุทรแปซิฟิก
พื้นที่ส่วนมากของคาบสมุทรเป็นเนินสูง บางพื้นที่มีความสูงกว่า 400 เมตร จากระดับน้ำทะเล ทางทิศตะวันตกของคาบสมุทรเป็นเขตที่อยู่อาศัย มีเมืองสำคัญคือ เมืองคิซาราซุ มีอะควาไลน์อ่าวโตเกียว (Tokyo Bay Aqua-Line) เชื่อมต่อระหว่างเมืองคาวาซากิ จังหวัดคานางาวะ กับเมืองคิซาราซุ จังหวัดชิบะ ทางตะวันออกของคาบสมุทรเป็นพื้นที่ราบชายฝั่งทะเล มีแม่น้ำสายสั้น ๆ เหมาะสำหรับการปลูกข้าว
35°20′19″N 140°08′50″E﻿ / ﻿35.33861°N 140.14722°E﻿ / 35.33861; 140.14722
สาธิต ปิตุเตชะ

| สาธิต ปิตุเตชะม> ป.ช., ม.ว.ม. |
| --- | --- |
สาธิต ในปี พ.ศ. 2562

รัฐมนตรีช่วยว่าการกระทรวงสาธารณสุข
ดำรงตำแหน่ง 10 กรกฎาคม พ.ศ. 2562 – 1 กันยายน พ.ศ. 2566  (4 ปี 53 วัน)
นายกรัฐมนตรี: ประยุทธ์ จันทร์โอชา
รัฐมนตรีว่าการ: อนุทิน ชาญวีรกูล
ก่อนหน้า: สมศักดิ์ ชุณหรัศมิ์
ถัดไป: สันติ พร้อมพัฒน์
รองหัวหน้าพรรคประชาธิปัตย์
ดำรงตำแหน่ง 31 มกราคม พ.ศ. 2557 – 9 ธันวาคม พ.ศ. 2566  (9 ปี 312 วัน)
หัวหน้า: อภิสิทธิ์ เวชชาชีวะ (2557 – 2562)   จุรินทร์ ลักษณวิศิษฏ์ (2562 – 2566)
ก่อนหน้า: จุรินทร์ ลักษณวิศิษฏ์
ถัดไป: ประมวล พงศ์ถาวราเดช
 
ข้อมูลส่วนบุคคล
เกิด: 2 กุมภาพันธ์ พ.ศ. 2510 (58 ปี) อำเภอบ้านค่าย จังหวัดระยอง ประเทศไทย
พรรคการเมือง: อิสระ
การเข้าร่วม พรรคการเมืองอื่น: ประชาธิปัตย์ (2540–2566)
คู่สมรส: นพเกตุ ปิตุเตชะ
บุตร: เฌอ ปิตุเตชะ
บุพการี: สาคร ปิตุเตชะ (บิดา) ทอด ปิตุเตชะ (มารดา)
ความสัมพันธ์: ปิยะ ปิตุเตชะ (พี่ชาย)   ธารา ปิตุเตชะ (พี่ชาย)

ดร. สาธิต ปิตุเตชะ (เกิด 2 กุมภาพันธ์ พ.ศ. 2510) อดีตรัฐมนตรีช่วยว่าการกระทรวงสาธารณสุข อดีตรองหัวหน้าพรรคประชาธิปัตย์ ดูแลพื้นที่ภาคกลาง 3 สมัย อดีตสมาชิกสภาผู้แทนราษฎรจังหวัดระยอง 4 สมัย อดีตสมาชิกสภาจังหวัดระยอง และอดีตรองประธานสภาจังหวัดระยอง ที่มีอายุน้อยที่สุดในสภาจังหวัดระยอง
ประวัติ

สาธิต ปิตุเตชะ มีชื่อเล่นว่า ตี๋ เกิดเมื่อวันที่ 2 กุมภาพันธ์ พ.ศ. 2510 ที่ตำบลบางบุตร อำเภอบ้านค่าย จังหวัดระยอง เป็นบุตรนายสาคร ปิตุเตชะ อดีตกำนันตำบลบางบุตร (27 มีนาคม พ.ศ. 2476 - 13 พฤศจิกายน พ.ศ. 2561) กับนางทอด ปิตุเตชะ (10 กรกฎาคม พ.ศ. 2476 - 12 มกราคม พ.ศ. 2568) และเป็นน้องชายปิยะ ปิตุเตชะ นายก อบจ.ระยอง กับธารา ปิตุเตชะ อดีต สส. ระยอง 3 สมัย สมรสกับ นพเกตุ (บี) บุตรสาวของ สมเกียรติ นพเกตุ อดีตนายกองค์การบริหารส่วนจังหวัดระยอง โดยมีบุตรสาวด้วยกันคนเดียว คือ เฌอ ปิตุเตชะ (ต้นไม้)
สาธิต เข้ารับการศึกษาที่คณะนิติศาสตร์ มหาวิทยาลัยรามคำแหง เนื่องจากสอบเอนทรานซ์เข้ามหาวิทยาลัยของรัฐไม่ติด และเข้าสู่แวดวงการเมือง จากการได้รับแรงบันดาลใจจากการเข้าร่วมชุมนุมในเหตุการณ์พฤษภาทมิฬ ในปี พ.ศ. 2535 หลังจากสำเร็จการศึกษาไม่นาน ขณะที่เป็นทนายความฝึกหัดอยู่ โดยเข้าร่วมชุมนุมในฐานะผู้ชุมนุมทั่วไป พร้อมกับเพื่อน ๆ อีกหลายคนที่ต่อมาได้กลายเป็นดารา นักแสดง และนักการเมือง ที่มีชื่อเสียง เช่น ศักดิ์สิทธิ์ แท่งทอง, ชลิตา พานิชการ รวมไปถึงคุณหญิงสุดารัตน์ เกยุราพันธุ์, จำลอง ศรีเมือง, วัชระ เพชรทอง, จาตุรนต์ ฉายแสง, กรุณา บัวคำศรี ฯลฯ อดีตหนึ่งในแนวร่วมการชุมนุมดังกล่าวในขณะนั้น ซึ่งเขาได้ถูกทหารทำร้ายร่างกายด้วยการตบหน้าโดยด้ามปืนด้วย
การศึกษา

สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยรามคำแหง ระดับปริญญาโท รัฐประศาสนศาสตร์ นโยบายสาธาณะ จากมหาวิทยาลัยบูรพา และระดับปริญญาเอก สาขาบริหารธุรกิจดุษฎีบัณฑิต (บริหารธุรกิจอุตสาหกรรม) จากมหาวิทยาลัยเทคโนโลยีพระจอมเกล้าพระนครเหนือ เมื่อ พ.ศ. 2561
การทำงาน

สาธิต ปิตุเตชะ ประกอบอาชีพทนายความ โดยเปิดสำนักงานทนายความแห่งหนึ่งในจังหวัดระยอง ก่อนเข้าสู่วงการเมืองครั้งแรกโดยลงรับสมัครเลือกตั้งเป็นสมาชิกสภาจังหวัด (ส.จ.) เมื่อปี พ.ศ. 2535 ที่อำเภอเมืองระยอง จังหวัดระยอง ทั้งที่มีฐานคะแนนเสียงส่วนใหญ่ในพื้นที่อำเภอบ้านค่าย ทำให้ไม่ได้รับเลือกตั้ง ต่อมาลงสมัครรับเลือกตั้งสมาชิกสภาจังหวัดอีกครั้ง ในปี พ.ศ. 2538 และได้รับเลือกตั้งเป็นอันดับที่ 3 ของจำนวนสมาชิกสภาจังหวัด 9 คน และได้ดำรงตำแหน่งรองประธานสภาจังหวัดระยอง โดยมีอายุน้อยที่สุดในสภาจังหวัดขณะนั้น และได้ดำรงตำแหน่งอยู่จนครบวาระ
สาธิต ปิตุเตชะ เข้าสู่วงการเมืองระดับประเทศครั้งแรก โดยลงสมัครรับเลือกตั้งสมาชิกสภาผู้แทนราษฎรจังหวัดระยอง เขต 1 ในนามพรรคประชาธิปัตย์ แข่งขันกับสมาชิกสภาผู้แทนราษฎร 4 สมัย จาก พรรคไทยรักไทย สามารถชนะการเลือกตั้งโดยทิ้งห่างคู่แข่งกว่า 10,000 คะแนน และได้รับรางวัล ส.ส. ที่ไม่เคยขาดประชุม เมื่อปี พ.ศ. 2546 จาก อุทัย พิมพ์ใจชน ประธานสภาผู้แทนราษฎร ต่อมาได้ดำรงตำแหน่งรองโฆษกพรรคประชาธิปัตย์ และกรรมการบริหารพรรคประชาธิปัตย์ อีกด้วย
ในการเลือกตั้ง 23 ธันวาคม พ.ศ. 2550 เขาได้ลงสมัครรับเลือกตั้ง ส.ส.เขต 1 จังหวัดระยอง ชนะการเลือกตั้งได้คะแนนเป็นอันดับ 1 ของจังหวัด ต่อมาเมื่อวันที่ 8 กุมภาพันธ์ พ.ศ. 2551 เขาได้รับเลือกจากที่ประชุมพรรคประชาธิปัตย์ ให้ทำหน้าที่รัฐมนตรีช่วยว่าการกระทรวงพาณิชย์เงา
เมื่อวันที่ 15 กรกฎาคม พ.ศ. 2551 พรรคประชาธิปัตย์ได้จัดการประชุมใหญ่วิสามัญประจำปี เพื่อเลือกตั้งคณะกรรมการบริหารพรรคชุดใหม่ตามข้อบังคับพรรค และเขาได้รับเลือกให้ดำรงตำแหน่งกรรมการบริหารพรรคดังกล่าว
ต่อมาในการเลือกตั้ง พ.ศ. 2554 เขาได้ลงสมัคร ส.ส.จังหวัดระยอง เขต 1 ในสังกัดพรรคประชาธิปัตย์ และได้รับเลือกตั้งเป็น ส.ส.อีกหนึ่งสมัย
ต่อมาในการเลือกตั้ง พ.ศ. 2562 เขาได้ลงสมัคร ส.ส.จังหวัดระยอง เขต 1 ในสังกัดพรรคประชาธิปัตย์ และได้รับเลือกตั้งเป็น ส.ส.อีกหนึ่งสมัย ซึ่งเป็น ส.ส.จังหวัดระยอง สมัยที่ 4 ได้รับเลือกจากที่ประชุมพรรคประชาธิปัตย์ ให้ทำหน้าที่รัฐมนตรีช่วยว่าการกระทรวงสาธารณสุข
ในปี พ.ศ. 2565 สาธิต ได้รับเลือกให้เป็นประธานคณะกรรมาธิการวิสามัญพิจารณาร่างพระราชบัญญัติประกอบรัฐธรรมนูญ (พ.ร.ป.) ว่าด้วการเลือกตั้ง ส.ส. (ฉบับที่...) พ.ศ... รัฐสภา ซึ่งแต่เดิมเป็นที่คาดหมายว่าตำแหน่งดังกล่าวจะเป็นของ ไพบูลย์ นิติตะวัน จากพรรคพลังประชารัฐ
ต่อมาในการประชุมใหญ่วิสามัญเพื่อลงมติเลือกหัวหน้าพรรคประชาธิปัตย์คนใหม่เมื่อวันที่ 9 ธันวาคม พ.ศ. 2566 ภายหลังอภิสิทธิ์ เวชชาชีวะ อดีตนายกรัฐมนตรี และอดีตหัวหน้าพรรค ประกาศลาออกจากสมาชิกพรรคประชาธิปัตย์ สาธิตได้ประกาศลาออกตามอภิสิทธิ์ไปด้วย ทำให้สาธิตพ้นจากตำแหน่งรักษาการรองหัวหน้าพรรคไปโดยปริยาย
ความสนใจ

กีฬา เขาสนใจกีฬาฟุตบอลตั้งแต่เด็ก โดยตำแหน่งที่เล่นคือกองหน้า และเบอร์เสื้อที่ชื่นชอบที่สุด คือ เบอร์ 11 โดยสโมสรฟุตบอลที่ชื่นชอบ คือ สโมสรฟุตบอลอาร์เซนอล
ดนตรี เขาชอบเล่นดนตรีตั้งแต่สมัยเรียน และได้ตั้งวงดนตรีกับเพื่อน ๆ โดยเครื่องดนตรีที่ชอบเล่นที่สุด คือ กีตาร์ไฟฟ้า และชอบฟังเพลง Rock วงดนตรีที่ชอบที่สุดคือวง สกอร์เปียนส์
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
โรงเรียนทวีรัตน์

| โรงเรียนทวีรัตน์ |
| --- | --- |
Taveerat School
ที่ตั้ง

150/5 หมู่ 5 ตำบลคอหงส์ อำเภอหาดใหญ่ จังหวัดสงขลา 90110
ข้อมูล
ชื่ออื่น: ท.ว.ร.
ประเภท: เอกชน
คติพจน์: สร้างเสริมพื้นฐาน เตรียมการศึกษา   พัฒนาความพร้อม สิ่งแวดล้อมดี ก้าวสู่ความมีอนาคต
สถาปนา: 16 พฤษภาคม พ.ศ. 2529
ผู้ก่อตั้ง: นางณัฏฐา แช่มเกษม
หน่วยงานกำกับ: สำนักงานเขตพื้นที่การศึกษาสงขลาเขต 2
ผู้อำนวยการ: นางสีตพัณณ์ ส่งวิสุทธิ์
ระดับปีที่จัดการศึกษา: ชั้นอนุบาลปีที่ 1   ถึงชั้นประถมศึกษาปีที่ 6
สี:   สีชมพู -   สีเทา
เพลง: มาร์ชทวีรัตน์
เว็บไซต์: www.taveerat.ac.th
โรงเรียนทวีรัตน์ เป็นโรงเรียนเอกชนแห่งหนึ่งในเขตเทศบาลเมืองคอหงส์ อำเภอหาดใหญ่ จังหวัดสงขลา เปิดสอนในระดับชั้นอนุบาลและประถมศึกษา
ประวัติ

โรงเรียนทวีรัตน์ ก่อตั้งขึ้นตามปณิธานของคุณพ่อวร ทวีรัตน์ และคุณแม่ห้อง ทวีรัตน์ โดยมีความตั้งใจที่จะพัฒนาพื้นฐานการศึกษาให้แก่เยาวชนของชาติ โดยมีบุตรและธิดาเป็นผู้สืบสานตามเจตนารมณ์
โรงเรียนทวีรัตน์ เริ่มเปิดการเรียนการสอนครั้งแรกเมื่อวันที่ 16 พฤษภาคม พ.ศ. 2529 ในระยะแรกนั้น โรงเรียนเปิดทำการสอนในระดับก่อนประถมศึกษา โดยใช้ชื่อว่า โรงเรียนอนุบาลทวีรัตน์ มีครูทั้งหมด 5 คน นักเรียน 76 คน โดยมีนางสาวกานดา นวลวิไลลักษณ์ ดำรงตำแหน่งครูใหญ่คนแรก ซึ่งต่อมาในปีการศึกษา 2532 ได้รับอนุญาตให้ขยายหลักสูตรถึงระดับประถมศึกษา และได้เปลี่ยนชื่อเป็น โรงเรียนทวีรัตน์ โดยในปีการศึกษา 2537 โรงเรียนทวีรัตน์เปิดทำการสอนครบทุกชั้นเรียน ตั้งแต่ชั้นอนุบาลปีที่ 1 ถึงชั้นประถมศึกษาปีที่ 6
สัญลักษณ์ประจำโรงเรียน

ตราสัญลักษณ์ประจำโรงเรียน คือ เพชรในดอกบัว
เพชร หมายถึง อัญมณีล้ำค่าที่ส่องแสงประกายเปรียบเสมือนเด็กที่ได้รับการเจียระไน การอบรม ให้มีความรู้ เป็นคนดีคนเก่ง มีศีลธรรม เป็นเยาวชนที่ดีของชาติต่อไป
ดอกบัว หมายถึง คุณธรรม จริยธรรม
ปรัชญาโรงเรียน คือ
สร้างเสริมพื้นฐาน เตรียมการศึกษา พัฒนาความพร้อม สิ่งแวดล้อมดี ก้าวสู่ความมีอนาคต
ดอกไม้ประจำโรงเรียน คือ ดอกกล้วยไม้
สีประจำโรงเรียน คือ
สีชมพู หมายถึง ความอ่อนน้อมถ่อมตน และอนาคตที่สดใส
สีเทา หมายถึง ความเข้มแข็งอดทน กล้าเผชิญกับอุปสรรคทั้งมวล
แหล่งข้อมูลอื่น

เว็บไซต์โรงเรียนทวีรัตน์ เก็บถาวร 2011-02-24 ที่ เวย์แบ็กแมชชีน
แผนที่และภาพถ่ายทางอากาศของ โรงเรียนทวีรัตน์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
6°58′42″N 100°28′54″E﻿ / ﻿6.978469°N 100.481697°E﻿ / 6.978469; 100.481697
แอฟริกาคัพออฟเนชันส์ รุ่นอายุไม่เกิน 20 ปี 2025

| รายละเอียดการแข่งขัน |
| --- | --- |
ประเทศเจ้าภาพ: TBD
วันที่: TBD
ทีม: 12 (จาก 1 สมาพันธ์)
← 2023 2027 → 
การแข่งขันฟุตบอลแอฟริกาคัพออฟเนชันส์ รุ่นอายุไม่เกิน 20 ปี ประจำปี 2025 (อังกฤษ: 2025 U-20 Africa Cup of Nations) หรือที่รู้จักกันในชื่อ 2025 U20 AFCON หรือ 2025 AFCON U20 หรือเรียกว่า 2025 TotalEnergies U-20 Africa Cup of Nations สำหรับความต้องการของผู้สนับสนุน เป็นการแข่งขันฟุตบอลเยาวชนนานาชาติของแอฟริกาครั้งที่ 18 (ครั้งที่ 25 หากรวมการแข่งขันประเภทอื่นที่ไม่มีเจ้าภาพจัดการแข่งขันด้วย) จัดโดยสมาพันธ์ฟุตบอลแอฟริกา
การแข่งขันครั้งนี้ยังเป็นการแข่งขันรอบคัดเลือกของโซนแอฟริกาสำหรับฟุตบอลโลก รุ่นอายุไม่เกิน 20 ปี 2025 ที่ประเทศชิลี โดยทีมที่เข้าถึงรอบรองชนะเลิศจะผ่านเข้ารอบโดยอัตโนมัติ
เซเนกัล เป็นผู้ดำรงตำแหน่งชนะเลิศในปัจจุบัน
การคัดเลือก > ทีมที่ผ่านการคัดเลือก

| ทีม | โซน | วันที่ผ่านเข้ารอบ | ครั้งที่เข้าร่วม | เข้าร่วมครั้งล่าสุด | ผลงานดีที่สุดก่อนหน้านี้ |
| --- | --- | --- | --- | --- | --- |
|  โมร็อกโก | North Zone | 000000002024-11-23-000023 พฤศจิกายน 2024 | 6th | 2021 | 01 !Champions (1997) |
|  อียิปต์ | North Zone | 000000002024-11-26-000026 พฤศจิกายน 2024 | 13th | 2023 | 01 !Champions (1991, 2003, 2013) |
|  เซเนกัล | West A Zone | 000000002024-09-25-000025 กันยายน 2024 | 7th | 2023 | 01 !Champions (2023) |
|  เซียร์ราลีโอน | West A Zone | 000000002024-09-25-000025 กันยายน 2024 | 1st | None | 99 !Debut |
|  โกตดิวัวร์ (hosts) | West B Zone | 000000002024-12-16-000016 ธันวาคม 2024 | 12th | 2015 | 02 !Runners-up (1983, 1991, 2003) |
|  กานา | West B Zone | 000000002024-10-27-000027 ตุลาคม 2024 | 13th | 2021 | 01 !Champions (1993, 1999, 2009, 2021) |
|  ไนจีเรีย | West B Zone | 000000002024-10-27-000027 ตุลาคม 2024 | 13th | 2023 | 01 !Champions (2005, 2011, 2015) |
|  สาธารณรัฐคองโก | Central Zone | 000000002024-10-01-00001 ตุลาคม 2024 | 4th | 2023 | 01 !Champions (2007) |
|  สาธารณรัฐประชาธิปไตยคองโก | Central Zone | 000000002024-10-01-00001 ตุลาคม 2024 | 2nd | 2013 | 12 !Group stage (2013) |
| UNIFAC 2 | Central Zone | 000000002025-01-01-00002025 |  |  |  |
|  เคนยา | Central-East Zone | 000000002024-10-18-000018 ตุลาคม 2024 | 1st | None | 99 !Debut |
|  แทนซาเนีย | Central-East Zone | 000000002024-10-18-000018 ตุลาคม 2024 | 2nd | 2021 | 12 !Group stage (2021) |
|  แอฟริกาใต้ | South Zone | 000000002024-10-03-00003 ตุลาคม 2024 | 9th | 2019 | 02 !Runners-up (1997) |
|  แซมเบีย | South Zone | 000000002024-10-03-00003 ตุลาคม 2024 | 9th | 2023 | 01 !Champions (2017) |
พิกัดอัตราศุลกากร

พิกัดอัตราศุลกากร (อังกฤษ: tariff) คือ ภาษีที่เรียกเก็บโดยรัฐบาลของประเทศหรือสหภาพเหนือชาติ จากการนำเข้าหรือส่งออกสินค้า นอกจากจะเป็นแหล่งรายได้ของรัฐบาลแล้ว ภาษีนำเข้ายังสามารถเป็นรูปแบบหนึ่งของการควบคุมการค้าระหว่างประเทศและนโยบายที่จัดเก็บภาษีผลิตภัณฑ์จากต่างประเทศเพื่อส่งเสริมหรือปกป้องอุตสาหกรรมในประเทศอีกด้วย พิกัดอัตราสรรพากร (protective tariff) เป็นเครื่องมือการคุ้มครองที่ใช้กันอย่างแพร่หลายที่สุด ควบคู่ไปกับโควตาสินค้านำเข้า โควตาสินค้าส่งออก และมาตรการกีดกันที่มิใช่พิกัดศุลกากรอื่น ๆ
H

H (ออกเสียงว่า เอช /ˈeɪtʃ/ หรือเฮช) เป็นอักษรละติน ลำดับที่ 8 ในการออกเสียงตามสัทอักษรสากลแสดงด้วยเสียง 2 เสียง คือ [h] แสดงเสียงในลักษณะเสียงเสียดแทรก เส้นเสียง ไม่ก้อง และ [ʜ] แสดงเสียงในลักษณะเสียงเสียดแทรก ลิ้นปิดกล่องเสียง ไม่ก้อง
ชื่อเรียก

ในภาษาอังกฤษ เรียกว่า "เอช" (/eɪtʃ/)
ในภาษาเยอรมัน เรียกว่า "ฮา"
ในภาษาฝรั่งเศส เรียกว่า "อาช"
ในภาษาสเปน เรียกว่า "อาเช"
ในภาษาอิตาลี เรียกว่า "อักกะ"
ในภาษาเวียดนาม เรียกว่า "ฮัต" (Hắt)
นอกจากนี้ ยังมีการอ่านตัวอักษร H ว่า เฮช สำหรับภาษาอังกฤษ ในประเทศออสเตรเลีย และ ไอร์แลนด์ (Hiberno-English) และ ภาษาอิตาลีเซ็นต์ลีโอนาร์ด (Saint-Léonard Italians)
H มาจาก House และ Home
ความหมาย

วงดนตรีไทย ชื่อ เอช
ในแวดวงการ์ตูนญี่ปุ่น อักษร H อาจหมายถึง เฮ็นไต (การ์ตูนโป๊ของญี่ปุ่น)
H เป็นสัญลักษณ์ของธาตุไฮโดรเจน
ในหน่วยเอสไอ h ใช้แทน เฮกโต
สัญลักษณ์ของอนุภาคฮิกส์ H0
ค่าคงตัวของพลังค์ แทนด้วย h
ดัชนี h ใช้วัดผลิตผลและผลตอบรับจากผลงานของนักวิทยาศาสตร์
รหัส

H ฮัลโหล(Hello)
ในวิทยุสมัครเล่นตัว H ใช้คำว่า โฮเทล (Hotel)
เบิกโบนัด

บิกโบนัด
อำเภอขนอม

| อำเภอขนอม |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Khanom
คำขวัญ: ขนอมพร้อมมูล เทิดทูลคุณธรรม   ถ้ำสวย รวยชายหาด น้ำตกหินลาด   พระธาตุปะการัง ป่า เขา ทะเล    คือเสน่ห์ของขนอม 
แผนที่จังหวัดนครศรีธรรมราช เน้นอำเภอขนอม
พิกัด: 9°12′17″N 99°51′40″E﻿ / ﻿9.20472°N 99.86111°E﻿ / 9.20472; 99.86111
ประเทศ:  ไทย
จังหวัด: นครศรีธรรมราช
พื้นที่
 • ทั้งหมด: 358.39 ตร.กม. (138.38 ตร.ไมล์)
ประชากร (2564)
 • ทั้งหมด: 30,437 คน
 • ความหนาแน่น: 84.93 คน/ตร.กม. (220.0 คน/ตร.ไมล์)
รหัสไปรษณีย์ : 80210
รหัสภูมิศาสตร์: 8015
ที่ตั้งที่ว่าการ: ที่ว่าการอำเภอขนอม หมู่ที่ 3 ถนน อัครวิถี ตำบลขนอม อำเภอขนอม จังหวัดนครศรีธรรมราช 80210
 ส่วนหนึ่งของสารานุกรมประเทศไทย
ขนอม [ขะ-หฺนอม] เป็นอำเภอหนึ่งของจังหวัดนครศรีธรรมราช เป็นอำเภอแรกสุดเมื่อเดินทางมาจากจังหวัดสุราษฎร์ธานี (อำเภอดอนสัก) ถือเป็นประตูสู่จังหวัดนครศรีธรรมราช และเป็นอำเภอที่ไกลจากตัวจังหวัดนครศรีธรรมราชมากที่สุด
ประวัติ

ขนอมเป็นเมืองเก่าแก่ตั้งแต่รัชสมัยสมเด็จพระรามาธิบดีที่ 1 (พระเจ้าอู่ทอง) แห่งกรุงศรีอยุธยาระหว่าง พ.ศ. 1893-1912 ได้รับการสำรวจเข้าอยู่ในทำเนียบการปกครองในสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) มีฐานะเป็นตำบลหนึ่งของอำเภอสิชล ยกฐานะเป็น กิ่งอำเภอขนอม เมื่อ พ.ศ. 2481 และยกฐานะเป็น อำเภอขนอม เมื่อวันที่ 10 มกราคม พ.ศ. 2502
วันที่ 20 กุมภาพันธ์ 2481 แยกพื้นที่ตำบลขนอม และตำบลท้องเนียน จากอำเภอสิชล มาตั้งเป็น กิ่งอำเภอขนอม และกำหนดให้ขึ้นการปกครองกับอำเภอสิชล
วันที่ 15 มกราคม 2500 ย้ายที่ว่าการกิ่งอำเภอขนอม อำเภอสิชล จากตำบลท้องเนียน ไปตั้งที่ตำบลขนอม
วันที่ 26 มกราคม 2500 จัดตั้งสุขาภิบาลขนอม ในท้องที่บางส่วนของตำบลขนอม
วันที่ 10 มกราคม 2502 ยกฐานะจากกิ่งอำเภอขนอม อำเภอสิชล เป็น อำเภอขนอม
วันที่ 7 มกราคม 2507 ตั้งตำบลควนทอง แยกออกจากตำบลท้องเนียน และตำบลขนอม
วันที่ 25 พฤษภาคม 2542 ยกฐานะจากสุขาภิบาลขนอม เป็นเทศบาลตำบลขนอม ด้วยผลของกฎหมาย
วันที่ 30 สิงหาคม 2550 จัดตั้งองค์การบริหารส่วนตำบลท้องเนียน ขึ้นเป็น เทศบาลตำบลท้องเนียน
วันที่ 7 ตุลาคม 2554 เปลี่ยนแปลงชื่อองค์การบริหารส่วนตำบลขนอม อำเภอขนอม จังหวัดนครศรีธรรมราช เป็นองค์การบริหารส่วนตำบลอ่าวขนอม และตั้งขึ้นเป็นเทศบาลตำบลอ่าวขนอม
ที่ตั้งและอาณาเขต

อำเภอขนอมตั้งอยู่ทางทิศเหนือสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอ่าวไทย
ทิศตะวันออก ติดต่อกับอ่าวไทย
ทิศใต้ ติดต่อกับอำเภอสิชล
ทิศตะวันตก ติดต่อกับอำเภอดอนสัก (จังหวัดสุราษฎร์ธานี)
การแบ่งเขตการปกครอง > การปกครองส่วนภูมิภาค

อำเภอขนอมแบ่งเขตการปกครองออกเป็น 3 ตำบล 34 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | แผนที่ |
| --- | --- | --- | --- | --- | --- |
| 1. | ขนอม | Khanom | 14 | 13,873 |  |
| 2. | ควนทอง | Khuan Thong | 12 | 10,979 |  |
| 3. | ท้องเนียน | Thong Nian | 8 | 5,631 |  |
การแบ่งเขตการปกครอง > การปกครองส่วนท้องถิ่น

ท้องที่อำเภอขนอมประกอบด้วยองค์กรปกครองส่วนท้องถิ่น 4 แห่ง ได้แก่
เทศบาลตำบลขนอม ครอบคลุมพื้นที่บางส่วนของตำบลขนอม
เทศบาลตำบลท้องเนียน ครอบคลุมพื้นที่ตำบลท้องเนียนทั้งตำบล
เทศบาลตำบลอ่าวขนอม ครอบคลุมพื้นที่ตำบลขนอม (นอกเขตเทศบาลตำบลขนอม)
องค์การบริหารส่วนตำบลควนทอง ครอบคลุมพื้นที่ตำบลควนทองทั้งตำบล
สถานที่ท่องเที่ยว > อุทยานแห่งชาติทางบก

อุทยานแห่งชาติหาดขนอม-หมู่เกาะทะเลใต้
ลินดา ค้าธัญเจริญ

| ลินดา ค้าธัญเจริญ |
| --- | --- |
เกิด: 5 เมษายน พ.ศ. 2499 ประเทศไทย
เสียชีวิต: 27 พฤศจิกายน พ.ศ. 2565 (66 ปี) โรงพยาบาลจุฬาลงกรณ์ กรุงเทพมหานคร ประเทศไทย
อาชีพ: นักแสดง นางแบบ
ปีที่แสดง: พ.ศ. 2521–2547
ผลงานเด่น: แก้ว (2523)   ชลาลัย (2524)   พิษสวาท (2524)    ปริศนา (2525)   สงครามพิศวาส (2525)   อีสา (2525)   น้ำตาลไหม้ (2526)   ขมิ้นกับปูน (2527)   คุณหญิงนอกทำเนียบ (2527)  ผู้หญิงคนนั้นชื่อบุญรอด (2528)
เมขลา: นักแสดงนำหญิงยอดเยี่ยม พ.ศ. 2524 - ชลาลัย (ช่อง 9)
ลินดา ชื่อเล่น ดา (5 เมษายน พ.ศ. 2499 – 27 พฤศจิกายน พ.ศ. 2565) เป็นอดีตนักแสดง และนางแบบชาวไทย มีผลงานสร้างชื่อจาก ภาพยนตร์ เรื่อง  “แก้ว”  ของ เปี๊ยก โปสเตอร์ แสดงร่วมกับ ทูน หิรัญทรัพย์  เมื่อปี พ.ศ. 2523 และ ผู้หญิงคนนั้นชื่อบุญรอด จากบทประพันธ์ของ โบตั๋น กำกับโดย วิจิตร คุณาวุฒิ เมื่อ พ.ศ. 2528 และมีผลงานด้านการละครและเดินแบบมาต่อเนื่อง ผลงานส่วนใหญ่เป็นงานด้านละคร เธอเคยได้รับรางวัลตุ๊กตาทองทีวีมหาชน  นักแสดงนำฝ่ายหญิงยอดนิยม ปี พ.ศ. 2525 จากละคร สงครามพิศวาส  ทางช่อง 3 ซึ่งจัดโดยหนังสือพิมพ์ บ้านเมือง โดยได้รับรางวัลคู่กันกับรัชนู บุญชูดวง จากละคร พรหมไม่ได้ลิขิต ทางช่อง 9 จากการโหวตให้คะแนนโดยผู้อ่านหนังสือพิมพ์ บ้านเมือง ทั่วประเทศ
ระหว่างนั้นเธอได้พบรักและสมรสกับนักธุรกิจด้านเพชรพลอย จากนั้นจึงหันไปร่วมหุ้นกับสามีทำธุรกิจส่วนตัวเกี่ยวกับจิวเวลรี่ และด้านซาลอน ทำให้หายไปจากวงการบันเทิง  แต่สุดท้ายชีวิตคู่ก็ล้มเหลว ต้องแยกทางกัน จนในปี 2547 เกิดประสบอุบัติเหตุหกล้มในห้องน้ำ  เนื่องจากเส้นเลือดในสมองแตก เป็น อัมพฤกษ์ มานานหลายปี พออาการจะเริ่มดีขึ้นบ้าง ก็เกิดมาเป็น มะเร็ง ที่บริเวณโคนลิ้นอีก
สุขภาพและการเสียชีวิต

หลังป่วยติดเตียงมานานกว่า 10 ปี โดยช่วงหลังมีอาการทรุดและเข้ารับการรักษาที่โรงพยาบาลจุฬาลงกรณ์มาได้ประมาณ 1 เดือนก่อนเสียชีวิต
ไม่เกี่ยวกับป่วยโรคมะเร็ง และลินดาไม่ได้เป็นมะเร็งมานานแล้ว แต่เป็นเพียงผู้ป่วยติดเตียงเท่านั้น ซึ่งขณะที่รักษาตัวนั้นเจ้าตัวได้รับพระมหากรุณาธิคุณจาก สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง รับเป็นคนไข้ในพระบรมราชานุเคราะห์ จนสิ้นอายุขัยในวัย 66 ปี
ล่าสุดลินดาเสียชีวิตอย่างสงบจากอาการปอดติดเชื้อในวัย 66 ปี ที่โรงพยาบาลจุฬาลงกรณ์ เมื่อวันที่ 27 พฤศจิกายน พ.ศ. 2565 เมื่อช่วงเวลาประมาณ 07.40 น.  ได้เริ่มจัดพิธีรดน้ำศพในวันที่ 28 พฤศจิกายน พ.ศ. 2565 เวลา 16.00 น. ณ ฌาปนสถานกองทัพอากาศ ศาลา 3 วัดพระศรีมหาธาตุวรมหาวิหาร เขตบางเขน กำหนดการสวดพระอภิธรรม ตั้งแต่วันที่ 28 - 30 พฤศจิกายน พ.ศ. 2565 เวลา 17.30 หรือ 18.00 น. และส่วนกำหนดการพิธีพระราชทานเพลิงศพในวันที่ 1 ธันวาคม พ.ศ. 2565 เวลา 16.00 น.
ผลงานการแสดงละคร

ความรัก ตอน ใครผิด ปี 2521 ช่อง 3
หลานสาวคุณหญิง ปี 2522 ช่อง 9 – เฉิดฉาย
สามอนงค์ ปี 2523 ช่อง 9 – ศาริกา
ศิขริน-เทวินตา ปี 2523 ช่อง 3 – เทวินตา
ชลาลัย ปี 2524 ช่อง 9 – ชลาลัย
หลง ปี 2524 ช่อง 9
รัศมีจันทร์ ปี 2524 ช่อง 3
ความรัก ตอน หนุ่มนิรนาม ปี 2524 ช่อง 3
พิษสวาท ปี 2524 ช่อง 3 – ทิพอาภา
ปีกทอง ปี 2524 ช่อง 3 – เครือทอง
สตรีที่โลกลืม ปี 2524 ช่อง 5
ความรักแสนกล ปี 2524 ช่อง 5
ลุงคำ ปี 2524 ช่อง 7 – สาริกา
ไฟหนาว ปี 2525 ช่อง 5 - อะเคื้อ
ส่วนเกิน ปี 2525 ช่อง 3
เปลวสวาท ปี 2525 ช่อง 3
แม่เปียดื้อ ปี 2525 ช่อง 5
ดวงจิตพิศวาส ปี 2525 ช่อง 5
สงครามพิศวาส ปี 2525 ช่อง 3
อีสา ปี 2525 ช่อง 9 – อีสา / อุษาวดี
ไฟในดวงตา ปี 2526 ช่อง 5
รักนั้นนิรันดร ปี 2526 ช่อง 7
ไฟใต้น้ำ ปี 2526 ช่อง 9
เลื่อมสลับลาย ปี 2526 ช่อง 7 – พาไล
น้ำตาลไหม้ ปี 2526 ช่อง 3 – ธุมา
คุณหญิงนอกทำเนียบ ปี 2527 ช่อง 3 – ศจี
ไฟริษยา ปี 2527 ช่อง 3
ลานภุมรา ปี 2527 ช่อง 3
เพลงพรหม ปี 2527 ช่อง 3 - เพ็ญพรรณิน
ขมิ้นกับปูน ปี 2527 ช่อง 9 - ปวีณา ธรรมคุณ
ตลาดอารมณ์ ปี 2528 ช่อง 3 - บงกช วิภาคโยธิน
บันไดเมฆ ปี 2528 ช่อง 3
บาปสีขาว ปี  2529 ช่อง 3
มฤตยูเขียว ปี 2528 ช่อง 3
มัจจุราชสีน้ำผึ้ง ปี 2529 ช่อง 3
พลับพลา ปี 2529 ช่อง 3
กุหลาบไร้หนาม ปี 2529 ช่อง 3
สลักจิต ปี 2530 ช่อง 5 – จันทรา
รักบ้าๆ บวมๆ ปี 2531 ช่อง 3
ไฟรัก ปี 2531 ช่อง 3
ตะกายดาว ตอน ดาวยั่ว ปี 2533 ช่อง 9 (รับเชิญ)
อุบัติเหตุ ปี 2533 ช่อง 7 – กรแก้ว
คนบาป ปี 2535 ช่อง 5
ไฟต่างสี ปี 2538 ช่อง 3 – อรอนงค์
หลานสาวคุณหญิง ปี 2540 ช่อง 5
ดวงไฟในพายุ ปี 2540 ช่อง 5
เลือดทระนง ปี 2542 ช่อง 3 – คุณหญิงรัศมี เหมราช
ปลาร้าทรงเครื่อง ปี 2543 ช่อง 3
สงครามดอกรัก ปี 2544 ช่อง 7 – แพ็ทซี่
พินัยกรรม ปี 2545 ช่อง 5
เพลิงมายา ปี 2545 ช่อง 7
ชุมทางรัก ปี 2547 ช่อง 7 ชุลี